Харе Кришна
„Харе Кришна“ най-често се отнася до Маха-мантрата („Велика мантра“) Харе Кришна. Тя е вайшнавска мантра, съставена от думите „Харе“, „Кришна“ и „Рама“ (имена на Бога, според теологията на Гаудия вайшнавизма), позната добре извън Индия благодарение на Международното общество за Кришна-съзнание (най-често наричано просто „движението Харе Кришна“). Практикуващите смятат, че слушането ѝ, изговарянето ѝ, медитацията или просто високото ѝ повтаряне, може да доведе до висше духовно състояние на съзнанието. Според теологията на Гаудия вайшнавизма това духовно съзнание се изразява чрез любовта към Бог (Кришна).

Мантрата Харе Кришна 
Думите „Харе Кришна“ са част от мантрата, съставена от санскритските имена на Бог Вишну – „Хари“, „Кришна“ и „Рама“. И трите имена се съдържат във Вишну сахсра нама. Самата Харе Кришна Маха мантра или „Велика мантра“ се изписва така:

Според Бхактиведанта Свами Прабхупада, Кришна и Рама се отнасят до самия Бог и означават „този, който е всепривличащ“, „източникът на цялото удоволствие“, докато Хара се отнася до „енергията на Бога“. Думата „Харе“ е обръщение към енергията на Бога, а думите „Кришна“ и „Рама“ са обръщения към самия Бог.

Начини на повтаряне на Маха мантрата Харе Кришна 
Мантрата Харе Кришна може да се повтаря силно (Киртан), тихо, за самия себе си (Джапа) или на ум.

Вижте също 
 Международно общество за Кришна-съзнание
 Бхактиведанта Свами Прабхупада

Източници 

Вайшнавизъм
Мантри